Niy dojś1, że śliwki sōm2 dobre we smaku, to jeszcze majōm kans3 fetaminōw4: magnez, potas, żelazo i inksze5, ale- co dlo niyjednego je nojważniyjsze- sōm richtich6 dobre na trołwiynie7. I żech sie tak pomyśloł, że jak tera mōmy jeszcze na nie sezōn, to trza to wykorzystać. Receptōw8 na take ciasta je połno, ale joł żech sie pomyśloł, że zrobiymy sie tarta, bo niy dojś, że fajnie smakuje, to tyż gryfnie9 wyglōndo10 na stole. Ludzie sie trocha takich tartōw bojōm11, bo sie naczytali inkszych receptōw, kaj im kołżōm robić jōm bez połra godzin, a potyn jeszcze przipiykać ze fandzołlōma12… joł je na to za zgniōły13, ale bez to moja tarta mōgłaby niyjednego profesjōnalnego cukernika doprowadzić do hercszlagu14 😉
Co potrza?
Spodek:
200 g mōnki15 pszynny
125 g masła
3 żōłtka
3 łeżki cukru
ździebko16 soli
Pianka:
3 biołka19
4 łeżki cukru
2 łyżeczki kakao
Wiyrch20:
500-800 g śliwek (nojlepi wyngierek)
20-50 g płatkōw ze mandli
Rozgrzyjcie piec (abo i bratruła 😉 ) na 200 stopni. Wszyske składniki spodka wciepcie21 do jaki miski i wyrōbcie. Tera niy bydymy tego dołwać do żołdnyj22 lodōwki, yno zaroz wyklejymy tym forma na tarta. Kebyjście chcieli, to mogecie tyż te ciasto sie rozwałkować miyndzy dwōma papiōrōma do pieczynioł, a potyn yno przeciepnōńć je do formy. Wrojście23 je do pieca na 15 minut, żeby sie yno leciutko przibrōnołciōło24.
Bez tyn czas, jak łone je we bratrurze, to sie ôbiercie25 śliwki i zrōbcie piana- ubijcie biōłka ze cukrym, a potyn wciepcie tam kakao i fajnie wymiyszejcie.
Na podpieczōny spodek wyłōżcie ta szokoladowoł26 piana, a na ni poukłołdejcie27 śliwki- jak na ôbrołzku28.
Zmniyjszcie sie we piecu tymperatura na 180 stopni i na 20 minut wrojście tam nasza tarta. Potyn jōm wyciōngcie29, po wiyrchu posujcie płatkōma mandli i wrojście do bratruły jeszcze na 10 minut.
Tera łostało Wōm już yno degustowanie… smacznego 🙂
1dość
2są; ō- samogłoska w wymowie między o i u
3dużo
4witamin
5inne
6naprawdę
7trawienie
8przepisów
9ładnie
10wygląda
11boją
12fasolami
13leniwy
14zawału serca
15mąki
16trochę
17kilka kropel
18migdałowego
19białka
20góra
21wrzućcie
22żadnej
23włóżcie
24przyrumieniło
25ô= ło
26czekoladową
27poukładajcie
28zdjęciu
29wyjmijcie
szl_Latn szl_Latn szl_Latn szl_Latn pol_Latn fin_Latn pol_Latn pol_Latn lus_Latn szl_Latn pol_Latn pol_Latn szl_Latn szl_Latn pol_Latn szl_Latn szl_Latn szl_Latn szl_Latn szl_Latn pol_Latn pol_Latn szl_Latn sun_Latn pol_Latn pol_Latn pol_Latn pol_Latn pol_Latn pol_Latn jav_Latn lin_Latn nld_Latn pol_Latn pol_Latn pol_Latn pol_Latn pol_Latn pol_Latn szl_Latn pol_Latn pol_Latn pol_Latn pol_Latn scn_Latn epo_Latn pol_Latn pol_Latn pol_Latn